而選管會主席唐曉峯早前亦響廉潔選舉講座入面提到，公立學校受有關「中立同公正無私」規範，有關學校同返工期間嘅教員之類係唔可以作出競選宣傳、令某候選組別得益而其他組別利益受損嘅行為，重要對各候選組別保持中立，但係響私校方面，選舉法並冇呢方面規定，但唐曉峯提醒，亦應注意避免觸犯選舉法其他規定，尤其係禁止宣傳期同冷靜期、選舉日係唔能夠宣傳，否則會被視為輕微違反，有機會被罰二千到一萬蚊葡幣。